Икенсе яҡтан ҡарағанда, экологияның торошо кешенең үҙенән, һәр йорттан, урамдан башланырға тейеш. Халыҡ сүп-сарҙы ҡайҙа етте шунда ташларға ғәҙәтләнде. Был мәсьәләгә, ниңәлер, бик еңел ҡарайбыҙ. Экологик мәҙәниәтте үҫтерергә кәрәк. Был йәһәттән дәүләт кимәлендә башҡараһы эш бихисап. Көнкүреш ҡалдыҡтарын күмеү полигондары төҙөй башлаясаҡбыҙ, сүп-сарҙы сорттарға айырыуға ҙур иғтибар бүленәсәк. Үртәү технологияһын файҙаланырға ярамай, сөнки был юл дөрөҫ түгел. Сорттарға бүлеү һәм икенсел сеймал булараҡ ҡулланыу — беҙҙең өсөн иң ҡулай ысул.